CELEX: C2004/094/68
Language: da
Date: 2004-04-17 00:00:00
Title: Sag C-104/04: Sag anlagt den 1. marts 2004 af Kommissionen for De Europæiske Fællesskaber mod Den Franske Republik

17.4.2004   
            
            
               DA
            
            
               Den Europæiske Unions Tidende
            
            
               C 94/30
            
         Sag anlagt den 1. marts 2004 af Kommissionen for De Europæiske Fællesskaber mod Den Franske Republik
   (Sag C-104/04)
   (2004/C 94/68)
   Ved De Europæiske Fællesskabers Domstol er der den 1. marts 2004 anlagt sag mod Den Franske Republik af Kommissionen for De Europæiske Fællesskaber ved J.-F. Pasquier og M. Shotter, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Den Franske Republik har tilsidesat sine forpligtelser i henholdt til Europa-Parlamentets og Rådets direktiv 97/13/EF af 10. april 1997 (1), idet den ikke har sat de nødvendige love og administrative bestemmelser i kraft for at efterkomme direktivets artikel 3, stk. 2, og artikel 8, stk. 1, sammenholdt med bilaget til direktivet.
            
         
               2.
            
            
               Den Franske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   De ændringer, der er foretaget i den franske lov om telekommunikation, bringer ikke klagepunktet om, at det obligatoriske bidrag til forskning og udvikling ikke er i overensstemmelse med direktivets bestemmelser, til ophør. I henhold til den franske lov er de berørte opererende selskaber forpligtet til at bidrage til forsknings- og udviklingsopgaver på telekommunikationsområdet inden for Fællesskabet med et årligt beløb, der udgør mindst 5 % af deres investeringer. En sådan forpligtelse er imidlertid ikke indeholdt i den udtømmende liste over vilkår, der kan knyttes til tilladelserne, og er ikke omfattet af nogen af de kategorier af vilkår, der er opregnet i bilaget til direktivet.
   
      (1)  Europa-Parlamentets og Rådets direktiv 97/13/EF af 10.4.1997 om ensartede principper for generelle tilladelser og individuelle tilladelser for teletjenester (EFT L 117 af 7.5.1997, s. 15).